Απόψεις και στάσεις της Τοπικής Αυτοδιοίκησης για τον ρόλο του αστικού πρασίνου και για τις δυνατότητες αξιοποίησης του σε περιβαλλοντικές και κοινωνικές δράσεις: Η περίπτωση του Δήμου Θεσσαλονίκης και των όμορων Δήμων του πολεοδομικού συγκροτήματος Θεσσαλονίκης
Creators: name: Σακαλή, Ελένη Δ.
Publisher: name: Aristotle University of Thessaloniki
Year: 2022
Subjects: Αστικό πράσινο
Τοπική Αυτοδιοίκηση
Αστική γεωργία
Ενεργός πολίτης
Urban green
Urban agriculture
Local government
Active citizen

description: Η αξιοποίηση του αστικού πρασίνου από την Τοπική Αυτοδιοίκηση αποτελεί ταυτόχρονα μέτρο περιβαλλοντικής πολιτικής αλλά και μέσο για τη βελτίωση της ποιότητας ζωής των ανθρώπων. Οι Οργανισμοί Τοπικής Αυτοδιοίκησης, με τον κατάλληλο στρατηγικό σχεδιασμό, έχουν τη δυνατότητα να προωθήσουν δράσεις αστικής γεωργίας, σε χώρους αστικού πρασίνου, με περιβαλλοντικό και κοινωνικό χαρακτήρα. Σημαντικός είναι ο ρόλος της τοπικής αυτοδιοίκησης στην ενεργοποίηση και ευαισθητοποίηση της τοπικής κοινωνίας, μέσω συμμετοχικών διαδικασιών που θα συμβάλλουν στην εποικοδομητική αλληλεπίδραση του ατόμου με το περιβάλλον. Σκοπός της έρευνας είναι η διερεύνηση του πλαισίου δυνατοτήτων αξιοποίησης του αστικού πρασίνου σε δράσεις αστικής γεωργίας και η σύνδεσή του με την ανθρώπινη ψυχοσύνθεση και την ενδυνάμωση των κοινωνικών δεσμών. Η διερεύνηση αντιλήψεων και στάσεων των υπαλλήλων του Δήμου Θεσσαλονίκης, των μελών των αστικών λαχανόκηπων των δήμων Θεσσαλονίκης και Νεάπολης - Συκεών, και των χρηστών χώρων πρασίνου - κατοίκων του πολεοδομικού συγκροτήματος Θεσσαλονίκης, αποτελούν επιμέρους στόχους που θα συνεισφέρουν στην ολοκληρωμένη προσέγγιση του θέματος. Η έρευνα πραγματοποιήθηκε με τη χρήση δομημένων ερωτηματολογίων στις τρεις εστιασμένες ομάδες. Για τη στατιστική επεξεργασία πραγματοποιήθηκε μια σειρά από αναλύσεις με τη χρήση του στατιστικού πακέτου SPSS. Από την έρευνα προέκυψε ότι τα προσδοκώμενα οφέλη στην ανθρώπινη ψυχοσύνθεση αλλά και στον τομέα των κοινωνικών δεσμών επιβεβαιώνουν τον πολυλειτουργικό χαρακτήρα του αστικού πρασίνου και της αστικής γεωργίας αλλά και τονίζουν την ανάγκη δέσμευσης της Τοπικής Αυτοδιοίκησης σε ένα ουσιαστικό διάλογο με τους πολίτες. Αυτό θα βοηθήσει καθοριστικά στην προώθηση συμμετοχικών διαδικασιών προς όφελος της τοπικής κοινωνίας και δράσεων περιβαλλοντικής ενημέρωσης και ευαισθητοποίησης. Η αξιολόγηση των αποτελεσμάτων της παρούσας διατριβής αναδεικνύει τον ρόλο της Τοπικής Αυτοδιοίκησης στην ολιστική προσέγγιση της αξιοποίησης του αστικού πρασίνου και μπορεί να αποτελέσει τη βάση για χάραξη πολιτικών και μελλοντική αξιοποίηση στον σχεδιασμό μέτρων και δράσεων.
description: The utilization of urban green spaces by the local administration is both an environmental policy measure and a means to improve the quality of life of people. Local governmental authorities, through the appropriate strategic planning, have the opportunity to promote urban agriculture activities, having both an environmental and social character in urban green spaces. The role of local governmental authorities is important in activating and raising awareness of the local community, through participatory processes that will increase the interaction between individuals, society, and the environment. he aim of this research is to explore the potential use of urban green in spaces for launching urban agriculture actions and its linkages with human psychosynthesis and the strengthening of social ties. The investigation of perceptions and attitudes of the employees of the Municipality of Thessaloniki, the members of the urban vegetation gardens within the municipalities of Thessaloniki and Neapoli - Sykeon, and the users of urban green spaces - residents of the Thessaloniki urban fabric, are individual objectives that will contribute to the integrated approach. The research was conducted using structured questionnaires in the above three focused groups. In order to statistically process the results, a series of analyses were performed using the SPSS statistical package.The results of the research indicated that the expected benefits in the human psychosynthesis but also in the development of social ties confirm the multifunctional nature of urban green spaces and urban agriculture, but also highlight that the local governmental authorities should be engaged into a meaningful dialogue with citizens. This will be beneficial for the local communities, their environmental awareness and the promotion of public participation. The evaluation of the results of the present thesis highlights the role of local government in the holistic approach for the use of urban green spaces and can be the basis for policy making and future planning of policy measures and actions.